**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ** นางสาวฉัตรวิไล วิลาลัย

**ตำแหน่ง** นักวิชาการสัตวบาลปฏิบัติการ **ตำแหน่งเลขที่** 2425

**กลุ่ม/ฝ่าย** กลุ่มส่งเสริมและพัฒนาการปศุสัตว์สำนักงานปศุสัตว์จังหวัดอ่างทอง

**กรมปศุสัตว์ กระทรวงเกษตรและสหกรณ์**

**ขอประเมินเพื่อแต่งตั้งให้ดำรงตำแหน่งที่สูงขึ้น**

**ตำแหน่ง** นักวิชาการสัตวบาลปฏิบัติการ **ตำแหน่งเลขที่** 2425

**กลุ่ม/ฝ่าย** กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอ่างทอง

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**เรื่องที่ 1**

1. ชื่อผลงาน การศึกษาสภาพการเลี้ยงโคเนื้อของเกษตรกรในจังหวัดอ่างทอง

ปีที่ดำเนินการ ตุลาคม 2563 – มีนาคม 2564

1. ความสำคัญและที่มาของปัญหาที่ทำการศึกษา

ยุทธศาสตร์ชาติ 20 ปี ด้านการเสริมสร้างความมั่งคั่ง กำหนดเป้าหมายประเทศไทยมีการขยายตัวของเศรษฐกิจอย่างต่อเนื่องยกระดับการเข้าสู่กลุ่มประเทศรายได้สูง ความเลื่อมล้ำของการพัฒนาลดลง ประชากรได้รับผลประโยชน์จากการพัฒนาอย่างเท่าเทียม เศรษฐกิจมีความสามารถในการแข่งขันสูง สร้างเศรษฐกิจและสังคมแห่งอนาคต และเป็นจุดสำคัญของการเชื่อมโยงในภูมิภาคทั้งการคมนาคมขนส่ง การผลิต การค้า การลงทุน และการมีความสมบูรณ์ในทุนที่จะสามารถสร้างการพัฒนาต่อเนื่อง อาทิ ทุนมนุษย์ ทุนทางปัญญา ทุนทางการเงิน และทุนอื่น ๆ

แผนการปฏิรูปประเทศ ด้านที่ 5 เศรษฐกิจ มุ่งหวังให้มีผลิตภาพและความสามารถในการแข่งขันในระดับประเทศสูงขึ้น มีการเติบโตอย่างครอบคลุมทุกภาคส่วน อย่างยั่งยืน มุ่งเน้นการใช้ระบบมาตรฐานและนวัตกรรมในการพัฒนาเศรษฐกิจของประเทศ ลดความเหลื่อมล้ำทางเศรษฐกิจของประชาชน และสถาบันทางเศรษฐกิจมีสมรรถนะสูงขึ้น

แผนพัฒนาจังหวัด 4 ปี (พ.ศ. 2561 – 2564) โดยสอดคล้องกับประเด็นการพัฒนาของจังหวัดอ่างทองในการพัฒนาการผลิต การแปรรูป การตลาดและระบบ Logistics สินค้าเกษตรมาตรฐาน เพื่อเพิ่มมูลค่าผลผลิตภาคเกษตรและผลผลิตสินค้าเกษตรมีคุณภาพได้มาตรฐาน

ตลอดจนตามที่นโยบายกระทรวงเกษตรและสหกรณ์ กำหนดให้ ปี 2560 เป็นปีแห่งการยกระดับมาตรฐานเกษตรสู่ความยั่งยืนและให้เกษตรกรปรับเปลี่ยนพื้นที่ทำนาที่ไม่เหมาะสม หันมาทำภาคการเกษตรอื่นที่ใช้น้ำน้อยและพัฒนาแผนที่เกษตรเพื่อการบริหารจัดการ เชิงรุก Agri-Map (Agricultural Map for Adaptive Management) ซึ่งรวบรวมข้อมูลเชิงภูมิศาสตร์ของทุกหน่วยงานไว้ในที่เดียวกัน ประกอบด้วยข้อมูลหลักด้านการเกษตรฯ เช่น น้ำ ดิน พืช ประมง ปศุสัตว์ การตลาด โลจิสติกส์ และข้อมูลอื่นๆ อาทิ ขอบเขตการปกครอง การใช้ประโยชน์ที่ดิน ประชากร ทะเบียนเกษตรกร เป็นต้น เพื่อเป็นเครื่องมือที่สามารถใช้ในการบริหารจัดการด้านการเกษตรได้อย่างต่อเนื่อง โดยการประยุกต์ใช้เทคโนโลยีเพื่อการบริหารจัดการและวิเคราะห์ข้อมูลด้านการเกษตรที่เอื้ออำนวยความสะดวกต่อการผลิตภาคการเกษตรในปัจจุบัน

จากข้อมูลข้างต้นสำนักงานปศุสัตว์จังหวัดอ่างทองมีแผนที่จะดำเนินการจัดทำแผนพัฒนาจังหวัดอ่างทองโดยเสนอให้โคเนื้อเป็นหนึ่งในยุทธศาสตร์รายชนิดสัตว์จังหวัดอ่างทองในปี พ.ศ. 2565 ผู้ศึกษาจึงได้ดำเนินการศึกษาสภาพการเลี้ยงโคเนื้อของเกษตรกรในจังหวัดอ่างทอง เพื่อใช้ประกอบข้อมูลพื้นฐานในการพัฒนาอาชีพโคเนื้อของเกษตรกร จะทำให้ได้ข้อมูลในสภาพการผลิตจริงในพื้นที่อันเป็นประโยชน์ในการสนับสนุน ช่วยเหลือ แก้ไขหรือป้องกันปัญหา เพื่อให้เกิดความสำเร็จต่อการประกอบอาชีพการเลี้ยงโคเนื้อของเกษตรกรต่อไป

1. วัตถุประสงค์ในการศึกษา

3.1 เพื่อศึกษาสภาพการเลี้ยงโคเนื้อของเกษตรกรในจังหวัดอ่างทอง

3.2 เพื่อนำผลการศึกษาไปพัฒนาศักยภาพการเลี้ยงโคเนื้อของเกษตรกรในจังหวัดอ่างทอง

1. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

4.1 แนวคิดทฤษฎีด้านการผลิตโคเนื้อ

4.2 แนวคิดทฤษฎีด้านการขอรับรองมาตรฐานฟาร์ม GAP และ GFM

4.3 แนวคิดทฤษฎีด้านการตลาดโคเนื้อ

1. วิธีการหรือขั้นตอนการศึกษา

5.1 ประชากรและกลุ่มตัวอย่าง

การศึกษาในครั้งนี้จะศึกษาในเกษตรกรเกษตรผู้เลี้ยงโคเนื้อในจังหวัดอ่างทองมีรายละเอียดเกี่ยวกับวิธีดำเนินศึกษา ดังนี้

5.1.1 ประชากรใช้ศึกษาเป็นเกษตรกรผู้เลี้ยงโคเนื้อในจังหวัดอ่างทอง จำนวน 1,533 ราย

5.1.2 กลุ่มประชากรตัวอย่างที่ใช้ในการศึกษาครั้งนี้ จำนวน 371.73 ราย ได้จากการคำนวณสูตร Yamane ที่มีความคลาดเคลื่อนของการสุ่มตัวอย่าง ร้อยละ 5 ดังนี้

n = 

N = จำนวนครัวเรือนผู้เลี้ยงโคเนื้อทั้งหมดในจังหวัดอ่างทอง คือ 1,533 ครัวเรือน

e = ความคลาดเคลื่อนในการสุ่มตัวอย่างร้อยละ 5 (หรือ 0.05)

แทนค่าในสูตร จะได้

n = = 371.73 ตัวอย่าง (ราย)

5.1.3 การสุ่มตัวอย่างประชากร เป็นการสุ่มตัวอย่างประชากรอย่างง่าย (simple randomsampling) จากเกษตรกรผู้เลี้ยงโคเนื้อใน 7 อำเภอ ของจังหวัดอ่างทองกระจายไปในทุกอำเภอในสัดส่วนที่ใกล้เคียงกัน รวมทั้งสิ้น 372 ราย

ตางรางที่ 1 แสดงจำนวนประชากรตัวอย่าง

|  |  |  |
| --- | --- | --- |
| **อำเภอ** | **จำนวนเกษตรกรผู้เลี้ยงโคพื้นเมือง**  **(ครัวเรือน)** | **จำนวนประชากรตัวอย่าง**  **(ครัวเรือน)** |
| เมืองอ่างทอง | 127 | 31 |
| ไชโย | 117 | 28 |
| ป่าโมก | 95 | 23 |
| โพธิ์ทอง | 171 | 42 |
| วิเศษชัยชาญ | 229 | 56 |
| แสวงหา | 257 | 62 |
| สามโก้ | 537 | 130 |
| **รวม** | **1,533** | **372** |

5.2 เครื่องมือที่ใช้ในการศึกษา

เครื่องมือที่ใช้ในการศึกษา คือ แบบสอบถามแบบมีโครงสร้าง (interview schedule) มีลักษณะคำถามปลายปิด (closed – ended question) และปลายเปิด (open – ended question) ประกอบด้วย 3 ส่วน ดังนี้

ส่วนที่ 1 ข้อมูลพื้นฐานของเกษตรกร

ส่วนที่ 2 ลักษณะฟาร์มโคเนื้อของเกษตรกร

ส่วนที่ 3 ข้อมูลสอบถามเพื่อจำแนกสภาพการเลี้ยงโคเนื้อ

5.3 การเก็บรวบรวมข้อมูล

ลงพื้นที่จัดประชุม วางแผนชี้แจงรายละเอียดการเก็บข้อมูลให้กับเจ้าหน้าที่ระดับอำเภอในพื้นที่ทุกอำเภอ ใช้เวลาในการเก็บข้อมูล 30 – 45 วัน จากนั้นรวบรวมข้อมูลทั้งหมดให้ครบถ้วน ตรวจสอบความสมบูรณ์ของข้อมูลแล้วนำมาวิเคราะห์

5.4 การวิเคราะห์ข้อมูล

หลังจากตรวจสอบความสมบูรณ์ของแบบสอบถาม แล้วนำมาวิเคราะห์ข้อมูลโดยโปรแกรมสถิติสำเร็จรูปและแสดงค่าทางสถิติ ประกอบด้วย ค่าร้อยละ (percentage) ค่าเฉลี่ย (mean) และค่าเบี่ยงเบนมาตรฐาน (standard deviation) ใช้สำหรับวิเคราะห์เกี่ยวกับข้อมูลพื้นฐานทั่วไป

5.5 แผนการดำเนินงาน

|  |  |  |  |  |  |  |  |
| --- | --- | --- | --- | --- | --- | --- | --- |
| ที่ | รายการงาน | แผนการดำเนินงาน | | | | | |
| ต.ค.63 | พ.ย.63 | ธ.ค.63 | ม.ค.64 | ก.พ.64 | มี.ค.64 |
| 1 |  |  |  |  |  |  |  |
| 2 | เสนอหัวข้อที่สนใจแก่คณะกรรมการ |  |  |  |  |  |  |
| 3 | ศึกษาค้นคว้าเอกสารที่เกี่ยวข้อง |  |  |  |  |  |  |
| 4 | เสนอเค้าโครงการที่ศึกษา |  |  |  |  |  |  |
| 5 | เก็บรวบรวมข้อมูล |  |  |  |  |  |  |
| 6 | วิเคราะห์ข้อมูล |  |  |  |  |  |  |
| 7 | เสนอรายงานผลการศึกษา |  |  |  |  |  |  |
| 8 | ปรับปรุงแก้ไขและจัดทำรูปเล่มฉบับสมบูรณ์ |  |  |  |  |  |  |

1. ผู้ร่วมดำเนินการ (ถ้ามี) (1) นางสาวฉัตรวิไล วิลาลัย สัดส่วนผลงาน 80%

(2) นายศิริวัฒน์ อินทร์บุญ สัดส่วนผลงาน 20%

1. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

7.1 วางแผนการศึกษา 20%

7.2 การดำเนินงานและรวบรวมข้อมูล 20%

7.3 ประมวลผลและวิเคราะห์ข้อมูล 20%

7.4 จัดทำเอกสารและรายงานผลการศึกษา 20%

1. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)

8.1 ด้านผลผลิต (Output) ทำให้ทราบข้อมูลพื้นฐานของเกษตรกร ลักษณะการเลี้ยงโคเนื้อ ระบบการวางแผนการผลิต, การจัดการโรงเรือน และคอกพัก, แปลงหญ้า และแหล่งอาหารหยาบ, ระบบการจัดการโรค และการจัดการสุขภาพของโคเนื้อ ของเกษตรกรในจังหวัดอ่างทอง

8.2 ด้านผลลัพธ์ (Outcome) ได้ข้อมูลสรุปแนวทางการพัฒนาระบบการเลี้ยงโคเนื้อในจังหวัดอ่างทอง นำไปใช้ในการวางแผนการพัฒนาอาชีพการเลี้ยงโคเนื้อได้อย่างมีประสิทธิภาพ และผู้มีส่วนได้เสียจากทุกภาคส่วนสามารถนำไปประยุกต์ใช้ในการส่งเสริมการเลี้ยงโคเนื้อได้

8.3 ด้านผลกระทบ (Impact) อาชีพการเลี้ยงโคเนื้อของเกษตรกรได้รับการส่งเสริมและพัฒนาอย่างถูกต้องและเหมาะสมกับสภาพพื้นที่และภูมิสังคมของจังหวัดอ่างทอง เกษตรกรสามารถประกอบอาชีพอย่างมั่นใจ มีความมั่นคงและยั่งยืน

1. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)

-

1. ความยุ่งยากในการดำเนินการ/ปัญหา/อุปสรรค

10.1 การวางแผนการศึกษา การพัฒนาแบบสอบถาม ต้องค้นคว้าทางด้านทฤษฎีจากเอกสารต่าง ๆ และขอคำปรึกษาจากผู้มีประสบการณ์ของกรมปศุสัตว์

10.2 การเก็บข้อมูลโดยใช้แบบสอบถามต้องมีการนัดหมายเกษตรกรล่วงหน้า เนื่องจากเกษตรกรบางรายประกอบอาชีพหลายอาชีพไม่มีเวลาที่แน่นอน รวมทั้งเกษตรกรให้ข้อมูลไม่ครบถ้วน ทำให้ต้องนัดหมายเกษตรกรหลายครั้งและสอบถามข้อมูลเพิ่มเติม เพื่อให้ได้ข้อมูลที่ถูกต้องครบถ้วนและน่าเชื่อถือ

10.3 ต้องศึกษาเอกสารอ้างอิงทางวิชาการที่เกี่ยวข้องจำนวนมาก เพื่อสนับสนุนข้อมูลที่ได้จาก การศึกษา มาประกอบการประมวลผลการอ้างอิงข้อมูล

1. การนำไปใช้ประโยชน์ หรือคาดว่าจะนำไปใช้ประโยชน์

11.1 ทำให้ทราบข้อมูลและข้อเท็จจริง เพื่อนำมาปรับใช้ในการส่งเสริมหรือสนับสนุนเพิ่มเติมสร้างแรงจูงใจให้เกษตรกรผู้เลี้ยงโคเนื้อในจังหวัดอ่างทองให้มีความกระตือรือร้นในการผลิตโคเนื้อของตนเองให้มีประสิทธิภาพเพิ่มมากขึ้น เพื่อตอบสนองผลลัพธ์สุดท้าย คือการเพิ่มจำนวนเกษตรกรผู้เลี้ยงโคเนื้อเพิ่มรายได้ และเพิ่มจำนวนประชากรกรโคเนื้อในพื้นที่จังหวัดอ่างทองให้มากขึ้นต่อไป

11.2 เป็นข้อมูลในการเสนอให้โคเนื้อเป็นหนึ่งในยุทธศาสตร์รายชนิดสัตว์ของจังหวัดอ่างทองในปี พ.ศ. 2565 ต่อไป

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวฉัตรวิไล วิลาลัย)

ผู้เสนอผลงาน

29 ตุลาคม 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………………………..

(นายศิริวัฒน์ อินทร์บุญ)

นักวิชาการสัตวบาลปฏิบัติการ

ผู้ร่วมดำเนินการ

29 ตุลาคม 2563

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ…………………………………………………..

(นายชัยยุทธ เหลืองบุศราคัม)

ปศุสัตว์จังหวัดอ่างทอง

29 ตุลาคม 2563

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**เรื่องที่ 2**

**1. ชื่อผลงาน**  การศึกษาสภาพการผลิตและการตลาดแพะเนื้อของเกษตรกรในพื้นที่อำเภอสรรพยา

จังหวัดชัยนาท

ปีที่ดำเนินการ กันยายน 2563 – มีนาคม 2564

**2. ความสำคัญและที่มาของปัญหาที่ทำการศึกษา**

ปี 2563 ในประเทศไทยมีการเลี้ยงแพะ รวม 962,884 ตัว เกษตรกร รวม 71,039 ราย เมื่อเทียบกับ ปี 2554 ประเทศไทยมีการเลี้ยงแพะ รวม 427,567 ตัว เกษตรกร รวม 42,286 ราย (กองส่งเสริมและพัฒนาการปศุสัตว์ 2563) นับว่ามีการเลี้ยงแพะเพิ่มขึ้นเป็นอย่างมาก แต่ยังไม่เป็นที่นิยมของผู้บริโภคโดยทั่วไปในประเทศ นอกจากผู้ที่นับถือศาสนาอิสลาม สภาพการเลี้ยงแพะส่วนใหญ่ เกษตรกรจึงเลี้ยง เป็นอาชีพเสริมหรืออาชีพรอง แต่การเลี้ยงแพะเนื้อสามารถพัฒนาเป็นอาชีพหลักที่มีความมั่นคงได้ เนื่องจากรัฐบาลมีนโยบายส่งเสริมการเลี้ยงแพะ และพัฒนาทั้งด้านการผลิต และการตลาด รวมทั้งมีนโยบายส่งเสริมการผลิตและ การส่งออกอาหารฮาลาล ซึ่งจะทำให้แพะเนื้อเป็นที่ต้องการของตลาดมากขึ้น (สำนักงานวิจัยเศรษฐกิจการเกษตร 2557) และกรมปศุสัตว์กำหนดยุทธศาสตร์แพะ พ.ศ.2560-2564 โดยมีวิสัยทัศน์ คือ “พัฒนาอาชีพการเลี้ยงแพะให้ยั่งยืน มีผลผลิตที่มีคุณภาพเพียงพอต่อการบริโภคและพัฒนาสู่อุตสาหกรรมฮาลาลเพื่อการส่งออก”

จากสถิติกรมปศุสัตว์ ปี 2563 ในพื้นที่จังหวัดชัยนาท มีการเลี้ยงแพะเนื้อ รวม จำนวน 24,064 ตัว เกษตรกร จำนวน 542 ราย โดยเฉพาะในพื้นที่อำเภอสรรพยา มีการเลี้ยงแพะเนื้อ รวม จำนวน 5,306 ตัว เกษตรกร จำนวน 106 ราย ราคาแพะที่จำหน่ายในตลาดทั่วไปกิโลกรัมละ 120-130 บาท ซึ่งการตลาดภายในและนอกประเทศมีความต้องการอยู่มาก แต่การผลิตแพะเพื่อป้อนเข้าสู่ตลาดยังมีน้อย ไม่เพียงพอต่อความต้องการ เนื่องจากเกษตรกรส่วนใหญ่เป็นเกษตรกรรายย่อย ขาดการศึกษาแนวทางการพัฒนาการเลี้ยงแพะ และในจังหวัดชัยนาทยังไม่มีการศึกษาด้านการผลิตและการตลาดแพะเนื้อเพื่อให้มองเห็นถึงศักยภาพของ การเลี้ยงแพะของ จังหวัดชัยนาท ดังนั้น นักวิจัยจึงสนใจ ศึกษาสภาพการผลิตและการตลาดแพะเนื้อตลอดจนปัญหาอุปสรรคในการประกอบอาชีพของเกษตรกรในพื้นที่อำเภอสรรพยา ซึ่งเป็นอำเภอหนึ่งในจังหวัดชัยนาทที่มีการเลี้ยงแพะหนาแน่น เพื่อนำผลจากการศึกษามาใช้เป็นข้อมูลในการวิเคราะห์ กำหนดแนวทางการส่งเสริมการเพิ่มศักยภาพการเลี้ยงแพะเนื้อในพื้นที่อำเภอสรรพยาและอำเภออื่น ๆ ในจังหวัดชัยนาท และเป็นรูปแบบการส่งเสริมการเลี้ยงแพะในพื้นที่อื่นๆ ต่อไป

**3. วัตถุประสงค์ในการศึกษา**

1. เพื่อศึกษาสภาพการเลี้ยง วิถีการตลาดแพะเนื้อ และปัญหาอุปสรรคในการประกอบอาชีพการเลี้ยงแพะเนื้อในพื้นที่อำเภอสรรพยา จังหวัดชัยนาท

2. เพื่อศึกษาแนวทางการพัฒนาระบบการเลี้ยงและการตลาดแพะเนื้อในพื้นที่อำเภอสรรพยา จังหวัดชัยนาท

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

การศึกษาครั้งนี้เป็นการศึกษาเชิงพรรณา โดยศึกษาข้อมูลพื้นฐานของเกษตรกรผู้เลี้ยงแพะเนื้อในพื้นที่อำเภอสรรพยา จังหวัดชัยนาท รูปแบบการเลี้ยงแพะ การจัดการอาหารแพะ การสุขาภิบาล การป้องกันโรค การผลผลิต การตลาด และปัญหาอุปสรรคต่างๆ ซึ่งจะให้ทราบข้อมูลและนำมาวิเคราะห์เพื่อไปใช้ประโยชน์วางแผนการพัฒนาอาชีพการเลี้ยงแพะเนื้อ การตลาดแพะเนื้อของเกษตรกรในพื้นที่อำเภอสรรพยา จังหวัดชัยนาท และขยายผลไปสู่อำเภออื่นๆ ในจังหวัดชัยนาท และผู้มีส่วนได้ส่วนเสียจากทุกภาคส่วน สามารถนำไปประยุกต์ใช้ในการส่งเสริมการเลี้ยงแพะได้

แนวคิดหรือหลักทฤษฎีที่ใช้ในการดำเนินการ

* แนวคิดทฤษฎีเกี่ยวกับการส่งเสริมการเลี้ยงแพะเนื้อ
* แนวคิดทฤษฎีการพัฒนาระบบการเลี้ยงแพะเนื้อ
* แนวคิดทฤษฎีการตลาดแพะเนื้อ
* แนวคิดทฤษฎีเกี่ยวกับการพัฒนาคุณภาพชีวิตเกษตรกร
* แนวคิดทฤษฎีเกี่ยวกับสภาพเศรษฐกิจและสังคมครัวเรือน

**5. วิธีการหรือขั้นตอนการศึกษา**

การศึกษาครั้งนี้เป็นการศึกษาเชิงปริมาณและเชิงคุณภาพ (Quantitativae and Qualitative) โดยใช้ข้อมูลเชิงปริมาณช่วยสนับสนุนข้อมูลเชิงคุณภาพ อันได้แก่ ค่าความถี่ และค่าเฉลี่ยร้อยละ ข้อมูลทุติยภูมิและข้อมูลปฐมภูมิ ใช้การสัมภาษณ์เพื่อให้ได้ข้อมูลที่ถูกต้อง ชัดเจน และครอบคลุมวัตถุประสงค์ โดยมีขั้นตอนและวิธีการศึกษาดังต่อไปนี้

**5.1 ประชากร (Population) และกลุ่มตัวอย่าง (Sample)**

เกษตรกรผู้เลี้ยงแพะเนื้อในพื้นที่ อำเภอสรรพยา จังหวัดชัยนาท จำนวนทั้งหมด 106 ราย โดยเก็บข้อมูลจากเกษตรกรทุกราย

ตารางแสดง กลุ่มตัวอย่างที่เก็บข้อมูล

|  |  |  |
| --- | --- | --- |
| ตำบล | เกษตรกร (ราย) | กลุ่มตัวอย่าง (ราย) |
| 1. สรรพยา | 3 | 3 |
| 2. ตลุก | 30 | 30 |
| 3. เขาแก้ว | 19 | 19 |
| 4. โพนางดำตก | 38 | 38 |
| 5. โพนางดำออก | 6 | 6 |
| 6. บางหลวง | 2 | 2 |
| 7. หาดอาษา | 8 | 8 |
| **รวม** | **106** | **106** |

**5.2 เครื่องมือที่ใช้ในการเก็บรวบรวมข้อมูล**

5.2.1 การศึกษาวิจัยครั้งนี้ ผู้วิจัยสร้างแบบสัมภาษณ์แบบมีโครงสร้าง (interview schedule) มีลักษณะคำถามปลายปิด (closed – ended question) และปลายเปิด (open – ended question) เพื่อเป็นเครื่องมือสำหรับใช้ในการเก็บข้อมูล โดยศึกษาข้อมูลที่เกี่ยวข้องกับการวิจัย จากหนังสือ เอกสาร ผลงานการวิจัยและงานวิจัยที่เกี่ยวข้อง โดยพิจารณาจากวัตถุประสงค์การวิจัย เพื่อเป็นแนวทางในการสร้างแบบสัมภาษณ์ ซึ่งประกอบด้วยคำถามที่ให้เลือกตอบตามวัตถุประสงค์ และเสนอให้ผู้มีคุณวุฒิตรวจสอบแก้ไขเนื้อหาสาระของแบบสัมภาษณ์ หลังจากนั้นนำไปทดสอบกับกลุ่มเกษตรกรที่ไม่ใช่กลุ่มตัวอย่าง จำนวน 20 ราย เพื่อตรวจสอบความถูกต้องและเที่ยงตรงของแบบสัมภาษณ์ นำผลที่ได้มาปรับปรุงแก้ไขให้ถูกต้องและเหมาะสม แล้วจึงนำไปเก็บข้อมูลกับกลุ่มตัวอย่างที่จะศึกษา

5.2.2 องค์ประกอบของเครื่องมือที่ใช้ในการเก็บรวบรวมข้อมูลประกอบด้วยโดยคำถามที่ใช้เก็บข้อมูลของทั้ง 3 ตอน มีลักษณะคำถามปลายปิด และปลายเปิด ดังนี้

ตอนที่ 1 ข้อมูลพื้นฐานทั่วไปของเกษตรกรแบบเลือกตอบ ได้แก่ เพศ อายุ ระดับการศึกษา อาชีพหลักจำนวนสมาชิกในครัวเรือน จำนวนแรงงานภาคการเกษตร สถานภาพทางสังคม ความคิดริเริ่มในการเลี้ยงแพะ ระยะเวลาประกอบอาชีพ การเข้ารับการฝึกอบรม

ตอนที่ 2 ข้อมูลสภาพการเลี้ยงแพะเนื้อและวิถีตลาดแพะเนื้อ ได้แก่ สภาพการเลี้ยงแพะ รูปแบบการเลี้ยงแพะ การจัดการอาหารแพะ การสุขาภิบาล การป้องกันโรค มาตรฐานฟาร์ม การจำหน่าย รายได้ ผลตอบแทนสุทธิ

ตอนที่ 3 ปัญหาและอุปสรรคในการเลี้ยงและการตลาดแพะเนื้อของเกษตรกรในอำเภอสรรพยา จังหวัดชัยนาท มีลักษณะเป็นคำถามปลายเปิด (open – end question) และแบบเลือกตอบ (Checklist) ได้แก่ ปัญหาด้านการเลี้ยงแพะ ปัญหาด้านการตลาดแพะ

5**.3 การเก็บรวบรวมข้อมูล**

การเก็บรวบรวมข้อมูลในครั้งนี้ ผู้ศึกษาวิจัยได้ทำการเก็บรวบรวมข้อมูลจากการสัมภาษณ์เกษตรกรตัวอย่างโดยตรง ตามประเด็นแบบสัมภาษณ์

**5.4 การวิเคราะห์ข้อมูลและแปลผลข้อมูล**

5.4.1 ข้อมูลพื้นฐานทั่วไปของเกษตรกร และข้อมูลสภาพการเลี้ยง วิถีตลาดแพะเนื้อ วิเคราะห์ข้อมูล โดยสถิติเชิงพรรณนา ได้แก่ ค่าความถี่ (Frequency) ค่าร้อยละ (Percentage) และค่าเฉลี่ย (Mean) ในโปรแกรมสำเร็จรูป

5.4.2 การศึกษาสภาพการเลี้ยงแพะเนื้อของเกษตรกร นำข้อมูลที่ได้จากการสัมภาษณ์มาหาความสอดคล้องอ้างอิงกับความรู้ทางวิชาการการเลี้ยงแพะเนื้อ การตลาดแพะเนื้อในจังหวัดชัยนาทและการตลาดทั่วไป เพื่อหาจุดอ่อน จุดแข็งของการเลี้ยงแพะของเกษตรกรในพื้นที่อำเภอสรรพยา จังหวัดชัยนาท

5.4.3 วิเคราะห์สภาพการเลี้ยง วิถีการตลาดและปัญหาและอุปสรรคการเลี้ยงแพะเนื้อ สรุปเป็นแนวทางการพัฒนาระบบการเลี้ยงในพื้นที่อำเภอสรรพยา จังหวัดชัยนาท

**5.5 สถานที่ดำเนินการ**

เกษตรกรผู้เลี้ยงแพะในพื้นที่ 7 ตำบล ของอำเภอสรรพยา จังหวัดชัยนาท

**5.6 แผนการดำเนินงาน**

1. ร่างหัวข้องานวิจัย เสนอหัวข้อที่สนใจแก่คณะกรรมการ เดือนกันยายน 2563

2. ศึกษาค้นคว้าเอกสารที่เกี่ยวข้อง เดือนกันยายน-ตุลาคม 2563

3. เสนอเค้าโครงงานวิจัย เก็บรวบรวมข้อมูล เดือนตุลาคม-พฤศจิกายน 2563

4. วิเคราะห์ข้อมูล เสนอรายงานวิจัย เดือนพฤศจิกายน-ธันวาคม 2563

5. ปรับปรุงแก้ไข และจัดทำรูปเล่มฉบับสมบูรณ์ เดือนมกราคม-มีนาคม 2564

**6. ผู้ร่วมดำเนินการ**

(1) นายศิริวัฒน์ อินทร์บุญ สัดส่วนผลงาน 80 %

(2) นางสาวฉัตรวิไล วิลาลัย สัดส่วนผลงาน 20 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผนงาน 5 %

(2) เก็บรวบรวมข้อมูล 5 %

(3) วิเคราะห์ข้อมูล 5 %

(4) สรุปและรายงาน 5 %

**8. ประโยชน์ที่คาดว่าจะได้รับ** (กรณีเป็นผลงานที่อยู่ระหว่างศึกษา)

8.1 ด้านผลผลิต (Output) ทราบสภาพการเลี้ยง และวิถีการตลาดแพะเนื้อ และปัญหาอุปสรรคในการประกอบอาชีพการเลี้ยงแพะเนื้อของเกษตรกรในพื้นที่อำเภอสรรพยา จังหวัดชัยนาท

8.2 ด้านผลลัพธ์ (Outcome) ได้ข้อมูลสรุปแนวทางการพัฒนาระบบการเลี้ยงและการตลาดแพะเนื้อของเกษตรกรนำไปใช้ในการวางแผนการพัฒนาอาชีพการเลี้ยงแพะเนื้อ การตลาดแพะเนื้อในพื้นที่อำเภอ สรรพยา จังหวัดชัยนาท และขยายผลไปสู่พื้นที่อำเภออื่น ๆ ในจังหวัดชัยนาทและผู้มีส่วนได้เสียจากทุกภาคส่วนสามารถนำไปประยุกต์ใช้ในการส่งเสริมการเลี้ยงแพะได้

8.3 ด้านผลกระทบ (Impact) อาชีพการเลี้ยงแพะเนื้อของเกษตรกรได้รับการส่งเสริมและพัฒนาอย่างถูกต้องและเหมาะสมกับสภาพพื้นที่และภูมิสังคมของอำเภอสรรพยา จังหวัดชัยนาท เกษตรกรสามารถประกอบอาชีพการเลี้ยงแพะได้อย่างมั่นใจ อาชีพการเลี้ยงแพะมีความมั่นคงและยั่งยืน

**9. ระบุผลสำเร็จของงาน หรือผลการศึกษา** (กรณีเป็นผลงานที่ดำเนินการเสร็จแล้ว)

-

**10. ความยุ่งยากในการดำเนินการ/ปัญหา/อุปสรรค**

10.1 การวางแผนการศึกษา การพัฒนาแบบสอบถาม ต้องค้นคว้าทางด้านทฤษฎีจากเอกสารต่าง ๆ และขอคำปรึกษาจากผู้มีประสบการณ์ของกรมปศุสัตว์

10.2 ต้องศึกษาเอกสารอ้างอิงทางวิชาการที่เกี่ยวข้องจำนวนมาก เพื่อสนับสนุนข้อมูลที่ได้จาก การศึกษา มาประกอบการประมวลผลการอ้างอิงข้อมูล

10.3 การเก็บข้อมูลโดยใช้แบบสอบถามต้องมีการนัดหมายเกษตรกรล่วงหน้า เนื่องจากเกษตรกรบางรายประกอบอาชีพหลายอาชีพไม่มีเวลาที่แน่นอน รวมทั้งเกษตรกรให้ข้อมูลไม่ครบถ้วน ทำให้ต้องนัดหมายเกษตรกรหลายครั้งและสอบถามข้อมูลเพิ่มเติม เพื่อให้ได้ข้อมูลที่ถูกต้องครบถ้วนและน่าเชื่อถือ รวมทั้งพื้นที่จังหวัดชายแดนภาคใต้ประสบปัญหาด้านความมั่นคง

10.4 การศึกษาครั้งนี้มีความยุ่งยาก ต้องใช้ความรู้ทางวิชาการหลากหลายสาขา โดยเฉพาะด้านการจัดการฟาร์ม ด้านอาหารสัตว์ ด้านสุขภาพสัตว์ ด้านมาตรฐานฟาร์ม เป็นต้น

10.5 ต้องใช้โปรแกรมสำเร็จรูปทางสถิติที่เหมาะสมกับประชากร และการประมวลผลต้องใช้ ความรู้ทางสถิติ

**11. การนำไปใช้ประโยชน์ หรือคาดว่าจะนำไปใช้ประโยชน์**

11.1 ใช้เป็นข้อมูลสำหรับประกอบการกำหนดแนวทางการวางแผนและพัฒนารูปแบบการเลี้ยงแพะและการตลาดในพื้นที่ อำเภอสรรพยา จังหวัดชัยนาท หรือเป็นต้นแบบให้พื้นที่อื่น ซึ่งมีสภาพสังคม ประเพณี เศรษฐกิจที่ใกล้เคียงกับพื้นที่ที่ศึกษาวิจัย ให้สามารถปรับปรุง หรือพัฒนาการเลี้ยงแพะของเกษตรกร โดยเฉพาะเกษตรกรรายย่อย หรือเกษตรกรยากจน ซึ่งมีอยู่เป็นจำนวนมากให้สามารถเพิ่มรายได้จากการเลี้ยงแพะให้ดียิ่งขึ้นต่อไป

11.2 เพื่อเป็นแนวทางการพัฒนาระบบการเลี้ยงแพะเนื้อในพื้นที่อำเภอสรรพยา จังหวัดชัยนาทและยกระดับฟาร์ม ให้ได้มาตรฐานตามที่กรมปศุสัตว์รับรอง

11.3 เพื่อส่งเสริมพัฒนาและสร้างความเข้มแข็งของเกษตรกรในพื้นที่อำเภอสรรพยา จังหวัดชัยนาท โดยการรวมกลุ่ม

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นายศิริวัฒน์ อินทร์บุญ)

ผู้เสนอผลงาน

29 ตุลาคม 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………………………..

(นางสาวฉัตรวิไล วิลาลัย)

นักวิชาการสัตวบาลปฏิบัติการ

ผู้ร่วมดำเนินการ

29 ตุลาคม 2563

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ…………………………………………………..

(นายชัยยุทธ เหลืองบุศราคัม)

ปศุสัตว์จังหวัดอ่างทอง

29 ตุลาคม 2563

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

ชื่อ นางสาวฉัตรวิไล วิลาลัย

เพื่อประกอบการแต่งตั้งให้ดำรงตำแหน่งที่สูงขึ้นในตำแหน่ง นักวิชาการสัตวบาลชำนาญการ

ตำแหน่งเลขที่ 2425

สำนัก/ กอง กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอ่างทอง

เรื่อง “โครงการแพะขุนต้านภัยแล้ง สู้โควิด”

**หลักการและเหตุผล**

กลุ่มแปลงใหญ่แพะอำเภอโพธิ์ทอง เป็นกลุ่มที่มีการพัฒนาการเลี้ยงแพะอยู่ในระดับที่ดีมาก โดยมีการผลิตแพะขุนจำหน่ายให้กับตลาดในรูปแบบการประกันราคาผลผลิตที่สูงกว่าราคาของพ่อค้าคนกลาง แต่เนื่องจากเกษตรกรประสบปัญหาด้านเงินทุน ประกอบกับสถานการณ์ภัยแล้ง และการแพร่ระบาดของเชื้อไวรัส COVID-19 ในปัจจุบันส่งผลให้เกษตรกรมีรายได้น้อยเงินทุนที่จะนำมาเลี้ยงแพะลดลง จึงจำเป็นต้องขายแพะออกจากฟาร์มก่อนกำหนด เพื่อนำเงินมาใช้จ่ายในครัวเรือน ซึ่งหากเกษตรกรมีเงินทุนที่จะขุนแพะต่อไปก็จะทำให้แพะมีน้ำหนักตัวที่ดีสามารถขายได้ในราคาที่สูงขึ้น และให้ผลผลิตที่มากขึ้น

จากปัญหาดังกล่าวกลุ่มจึงได้จัดทำ “โครงการแพะขุนต้นภัยแล้ง สู้โควิด” ขึ้น โดยจะดำเนินการจัดหาลูกแพะเพศผู้ พร้อมทั้งส่งเสริมการผลิตอาหาร TMR ซึ่งถือว่าเป็นอาหารสัตว์คุณภาพดีและราคาถูก เนื่องจากอาหาร TMR เป็นการรวมทั้งอาหารหยาบ อาหารข้น และอาหารเสริมแร่ธาตุ และวิตามินเข้าด้วยกัน โดยคำนวณ ให้มีโภชนะต่างๆ ตามความต้องการของแพะ การให้อาหาร TMR นี้เป็นวิธีที่ง่ายต่อการจัดการ ประหยัดเวลาและแรงงาน ซึ่งแพะจะได้รับโภชนะครบถ้วน และมีสัดส่วนสม่ำเสมอตามความต้องการ ทำให้แพะโตเร็ว อีกทั้งอาหาร TMR ยังมีราคาถูกกว่าอาหารสำเร็จรูป ส่งผลให้ต้นทุนการผลิตลดลงและได้ผลผลิตที่เพิ่มมากขึ้น

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

สำนักงานปศุสัตว์จังหวัดอ่างทองมีแนวคิดในการเพิ่มปริมาณแพะขุนให้เพียงพอกับความต้องการของตลาดจากหารเสนอขอแหล่งเงินทุนจากหน่วยงานต่างๆ โดยมีขั้นตอนการดำเนินงานดังต่อไปนี้

1. **การเตรียมความพร้อม**
2. ชี้แจงประชาสัมพันธ์และรับสมัครเกษตรกรเข้าร่วมโครงการ
3. คัดเลือกเกษตรกรตามคุณสมบัติที่กำหนด
4. ฝึกอบรมเกษตรกร หลักสูตร “การผลิตแพะขุน และการผสมอาหาร TMR”
5. ปรับปรุงโรงเรือน และแปลงหญ้า
6. **จัดตั้งแหล่งผลิตอาหารสัตว์ (Feed Center)**
7. เตรียมความพร้อมแปลงหญ้า
8. วิเคราะห์ความต้องการโภชนะแพะขุน
9. ผลิตอาหารสัตว์ตามความต้องการ
10. จำหน่ายให้กับเกษตรกรผู้ร่วมโครงการในราคาถูก
11. **เพิ่มปริมาณแพะขุน**
12. จัดหาลูกแพะเพศผู้ตามคุณลักษณะเฉพาะฯ ที่กรมปศุสัตว์กำหนด เสนอขอความเห็นชอบต่อคณะทำงานขับเคลื่อนโครงการฯระดับจังหวัด
13. จัดหาลูกแพะเพศผู้ตามคุณลักษณะเฉพาะฯ ที่กรมปศุสัตว์กำหนด
14. ทำสัญญาเช่าซื้อลูกแพะเพศผู้ พร้อมอาหาร TMR กับเกษตรกรสมาชิกกลุ่มแปลงใหญ่แพะอำเภอโพธิ์ทอง
15. รับซื้อผลผลิต พร้อมหักเงินค่าต้นทุนการผลิต (ลูกแพะ พร้อมอาหาร TMR)
16. นำรายได้ที่ได้จากการคืนเงินทุนเพื่อจัดหาซื้อแพะและอาหาร สนับสนุนให้กับสมาชิกรายอื่นต่อไป
17. **พัฒนาการตลาด**

สร้างความมั่นคงของตลาด โดยการจัดทำบันทึกข้อตกลงกับเครือข่ายผู้เลี้ยงแพะ-แกะแห่งประเทศไทย

1. **พัฒนามาตรฐานผลิตภัณฑ์ : การขอรับรองคุณภาพ**

ส่งเสริมการขอรับรองคุณภาพ (ฟาร์มปลอดโรค GFM และ มาตรฐานฟาร์ม)

1. **ติดตาม ประเมิน และรายงานผลการดำเนินงาน**
2. จัดทำบันทึกประจำตัวสัตว์ทุกตัว
3. กำหนดจัดประชุมเป็นประจำอย่างน้อย 2 เดือนครั้ง
4. คณะกรรมการกลุ่มแปลงใหญ่แพะอำเภอโพธิ์ทองเป็นผู้ติดตามและรายงานผลให้ที่ประชุมรับทราบ อย่างน้อยปีละ 3 ครั้ง

**7. คุณสมบัติของเกษตรกร**

1) เป็นสมาชิกกลุ่มแปลงใหญ่แพะอำเภอโพธ์ทอง มีสัญชาติไทย อายุ 20 ปีบริบูรณ์ แต่ไม่เกิน 65 ปี ณ วันทำสัญญา มีความต้องการเข้าร่วมโครงการฯ และผ่านการรับรองคุณสมบัติจากคณะกรรมการกลุ่มแปลงใหญ่แพะอำเภอโพธิ์ทอง

2) มีที่ตั้งฟาร์มแพะอยู่ในเขตพื้นที่อำเภอโพธิ์ทอง และสมาชิกมีภูมิลำเนาที่สามารถดูแลฟาร์มแพะของตนเองได้ตลอดเวลา

3) มีโรงเรือนพร้อมลานปล่อย มีแหล่งน้ำเพียงพอสำหรับเลี้ยงสัตว์

**8. เงื่อนไขการเข้าร่วมโครงการฯ**

1) เกษตรกรที่เข้าร่วมโครงการฯ ต้องเลี้ยงแพะขุนในฟาร์มแบบประณีต (Intensive Farm) โดยจะต้องเตรียมโรงเรือนเพื่อรองรับลูกแพะเพศผู้จากโครงการฯ

2) เกษตรกรต้องยินยอมให้เจ้าหน้าที่กรมปศุสัตว์เข้าดูแลสุขภาพแพะ ฉีดวัคซีนป้องกันโรค และให้ข้อมูลที่เกี่ยวข้อง

**9. แผนการใช้จ่ายเงินและต่อยอดโครงการ**

**แผนการใช้จ่ายเงิน**

1. จัดตั้งสถานที่ผลิตอาหารสัตว์ Feed Center
2. สนับสนุนปัจจัยการผลิต

* ลูกแพะเพศผู้ จำนวน 20 ตัว/ราย
* อาหาร TMR จำนวน 6,000 กก./ราย (แบ่งเป็น 6 ครั้ง)

**แผนต่อยอดโครงการ**

1. รับซื้อผลผลิตจากสมาชิกพร้อมหักค่าใช้จ่าย
2. จัดหาปัจจัยการผลิตเพื่อส่งเสริมเกษตรกรรายชื่อต่อไป

**แหล่งที่มาของรายได้ (1 ราย/รุ่น)**

1. มูลแพะ = 3,600 บาท
2. แพะขุน = 72,000 บาท

รวมเป็นเงิน = 75,600 บาท

**ค่าใช้จ่ายหมุนเวียน (1 ราย/รุ่น)**

1. ค่าพันธุ์แพะ = 18,000 บาท
2. ค่าอาหารข้น = 600 บาท
3. ค่าอาหาร TMR = 14,400 บาท
4. ค่าเวชภัณฑ์ (ยารักษาโรค ยาถ่ายพยาธิ) = 500 บาท
5. ค่าใช้จ่ายอื่นๆ (น้ำ ไฟฟ้า เสื่อมราคาคอก) = 500 บาท

รวมเป็นเงิน = 34,000 บาท

**สรุปรายได้ (ต่อ 1 ราย)**

**41,600 บาท/รุ่น**

**ผลที่คาดว่าจะได้รับ**

**ผลผลิต (Output)**

1) สร้างอาชีพการเลี้ยงแพะขุนอย่างยั่งยืนแก่เกษตรกรรายย่อย 40 ราย

2) เพิ่มปริมาณแพะขุนคุณภาพดีเข้าสู่ระบบการผลิตแพะขุนของประเทศ 400 ตัว เป็นฐานการผลิตของเกษตรกรผู้เลี้ยงแพะกลางน้ำ สร้างรายได้แก่ประเทศปีละไม่น้อยกว่า 2,000,000 บาท

3) ผลิตปุ๋ยอินทรีย์จากมูลแพะปีละ 144,000 กิโลกรัม คิดเป็นมูลค่า 288,000 บาท/ปี

4) เกษตรกรสามารถใช้ประโยชน์จากมูลแพะในการผลิตปุ๋ยอินทรีย์เพื่อปรับปรุงดิน

**ผลลัพธ์ (Outcome)**

1) เกษตรกรผู้เลี้ยงแพะมีคุณภาพชีวิตดีขึ้น ลดภาระเรื่องเงินลงทุน และสร้างรายได้แก่เกษตรกรอย่างยั่งยืน ทั้งรายได้จากการจำหน่ายมูล และรายได้จากการเลี้ยงแพะขุนเพื่อสร้างมูลค่าเพิ่ม ซึ่งผลตอบแทนที่ได้มีความคุ้มค่าและจูงใจให้เกษตรกรเลี้ยงแพะเป็นอาชีพผสมผสานกับอาชีพเกษตรกรรมอื่นๆได้

2) สร้างความมั่นคงทางอาหารด้านแพะขุน แก้ไขปัญหาขาดแคลนแพะเนื้อเพื่อส่งต่อโรงฆ่าสัตว์ทั่วประเทศ

3) ปรับเปลี่ยนรูปแบบการเลี้ยงแพะให้สอดคล้องกับข้อจำกัดด้านพื้นที่และสถานการณ์ของประเทศ และเพื่อให้สามารถใช้ประโยชน์จากมูลแพะได้อย่างมีประสิทธิภาพ

4) ใช้ปุ๋ยอินทรีย์จากมูลแพะปรับปรุงคุณภาพดินสำหรับเพาะปลูกพืชอื่นๆ ได้ ลดต้นทุนค่าปุ๋ย และมีผลผลิตจากพืชอื่นเพิ่มขึ้น

5) ลดการนำเข้าแพะเนื้อมีชีวิตและเนื้อชำแหละ รวมถึงปุ๋ยเคมีจากต่างประเทศ

6) สร้างความเข้มแข็งแก่เกษตรกร/กลุ่มเกษตรกรผู้เลี้ยงแพะ เครือข่ายและธุรกิจแพะขุน เชื่อมโยงมูลค่าตลอดห่วงโซ่การผลิต (Value Chain) แพะเนื้อทั้งระบบ

**ผลกระทบ (Impact)**

เชิงบวก

1) ปรับเปลี่ยนพื้นที่ปลูกข้าวที่ไม่เหมาะสมเป็นพื้นที่ปลูกพืชอาหารสัตว์ ไม่น้อยกว่า 30 ไร่

2) สร้างอาชีพการปลูกพืชอาหารสัตว์และการผลิตปุ๋ยอินทรีย์แก่เกษตรกร กลุ่มเกษตรกร และสหกรณ์การเกษตร

3) ลดความเสี่ยงการเกิดโรคระบาดสัตว์จากการลักลอบนำเข้าแพะเนื้อมีชีวิตและเนื้อแพะชำแหละ

เชิงลบ

- ไม่มี -

**ตัวชี้วัดความสำเร็จ**

1. ร้อยละ 80 ของเกษตรกรสามารถประกอบอาชีพการเลี้ยงแพะขุนได้อย่างยั่งยืน

2. เกษตรกรมีรายได้เพิ่มขึ้นปีละไม่น้อยกว่า 100,000 บาท/ราย/ปี

ลงชื่อ…………………………………………………..

(นางสาวฉัตรวิไล วิลาลัย)

ผู้เสนอแนวคิด

29 ตุลาคม 2563

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางสาวฉัตรวิไล วิลาลัย

ตำแหน่ง นักวิชาการสัตวบาลปฏิบัติการ ตำแหน่งเลขที่ 2425

ขอประเมินเพื่อแต่งตั้งให้ดำรงตำแหน่งที่สูงขึ้นในตำแหน่ง นักวิชาการสัตวบาลชำนาญการ

ตำแหน่งเลขที่ 2425

ส่วน/กลุ่ม/ฝ่าย กลุ่มส่งเสริมและพัฒนาการปศุสัตว์ กอง/สำนัก/จังหวัด สำนักงานปศุสัตว์จังหวัดอ่างทอง

### การพิจารณา (**คะแนนเต็ม 100 คะแนน)**

1. ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

2. ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ …………………….…คะแนน

**รวม** ……………………..…คะแนน

ลงชื่อ…………………………………………………..

(นายชัยยุทธ เหลืองบุศราคัม)

ปศุสัตว์จังหวัดอ่างทอง

29 ตุลาคม 2563

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน